*Projekts*

**MINISTRU KABINETA SĒDES PROTOKOLLĒMUMS**

Rīgā Nr. 2021.gada \_\_\_\_\_\_\_\_\_

.§

**Informatīvais ziņojums “Par Nepilngadīgo personu atbalsta informācijas sistēmas pilnveidi”**

1. Pieņemt zināšanai iesniegto informatīvo ziņojumu.
2. Ņemot vērā informatīvajā ziņojumā sniegto informāciju, atbalstīt šādus risinājumus Nepilngadīgo personu atbalsta informācijas sistēmas (turpmāk – NPAIS) pilnveides nodrošināšanai:
   1. noteikt Labklājības ministriju kā atbildīgo iestādi par NPAIS *visaptverošu, saturisku, juridisku, funkcionālu un tehnoloģisku* *pārveidi*, paredzot*:* 
      1. izmantot 2021.-2027. gada ES fondu plānošanas perioda finansējumu;
      2. izstrādāt un labklājības ministram līdz 2022. gada 31. decembrim iesniegt izskatīšanai Ministru kabinetā grozījumus Bāriņtiesu likumā, paredzot, ka informācijas apstrādi par bāriņtiesas kompetencē esošajām lietām bāriņtiesas veic bāriņtiesu informācijas sistēmā;
      3. sadarbībā ar Tieslietu ministriju, Veselības ministriju, Izglītības un zinātnes ministriju, Pārresoru koordinācijas centru, pieaicinot nodibinājumu “Fonds Plecs” un nodibinājumu “Centrs Dardedze”, izstrādāt un līdz 2022.gada 1.jūnijam iesniegt izskatīšanai Ministru kabinetā ziņojumu, kurā ietverta informācija par:
         1. vienotas sistēmas, kuras centrā ir bērns, saturu un nepieciešamajām izmaiņām bērnu tiesību aizsardzības sistēmā, tajā skaitā par:
            1. vienotu institūciju sadarbības procesu un atbildības sadalījumu jaunajā NPAIS ietvarā, vienojoties par šādiem jautājumiem:

precīza katras institūcijas loma, atbildība un sadarbības procesi kopējā bērnu labbūtības sistēmā;

gadījuma vadīšanas process un gadījuma vadītājs;

konkrētai iestādei nepieciešamā informācija par bērnu un ģimeni;

* + - * 1. vienotu pieeju bērna risku un vajadzību novērtēšanā, kas ietver agrīno prevenciju, tajā skaitā:

izveidojot vienu ietvaru, kurā savietot dažādos institūciju izmantotos risku novērtējumus;

papildus integrējot tajā arī agrīnai prevencijai nepieciešamos indikatorus;

* + - * 1. veselības un izglītības jomas speciālistu kā sistēmas lietotāju iesaisti (integrēšanu) kopējā sistēmā;
      1. informācijas sistēmas prototipēšanas, testēšanas un ieviešanas plānu.

Ministru prezidents A.K.Kariņš

Valsts kancelejas direktors J.Citskovskis

Iesniedzējs:

labklājības ministre R.Petraviča

Vīza: valsts sekretārs I.Alliks

23.04.2021.

L.Neikens 67021673

Lauris.Neikens@lm.gov.lv